钦定古今图书集成/明伦汇编/氏族典/第063卷 > 《廖用贤尚友录》 > 茹太素
## 钦定古今图书集成/明伦汇编/氏族典/第063卷 > 《廖用贤尚友录》 > 茹太素

按《明外史茹太素传》：“太素，泽州人。洪武三年乡举，授
监察御史。六年，擢四川按察使，以平允称。七年，召为
刑部侍郎。不数月，降刑部主事。陈时务累万言，言多忤触。帝怒，召太素面诘，杖之于朝。十年，迁浙江右参
政，寻赐还乡侍亲。十六年，召为刑部试郎中。居一月，
迁都察院佥都御史，俄降翰林院检讨。十八年，擢户”
部尚书。未几谪御史。复坐排陷詹徽，与同官十二人
俱镣足治事，后竟坐法死。